kardosdrur/scandi-wiki huggingface dataset:
Gideon Emery

Gideon Emery (født 12. september 1972) er en britisk skuespiller, sanger og stemmelægger.

Han har lagt stemme til flere spilfigurer i serier som Dragon Age og The Elder Scrolls, og desuden i flere af Blizzard Entertainments titler.

Udvalgt filmografi

Tv-serier 
 2008: General Hospital – Jasper "Jax" Jacks
 2012: Last Resort – Booth
 2013–17: Teen Wolf – Deucalion
 2014: Shameless – Professor Moss
 2016–17: Good Behavior – Silk

Udvalgte computerspil 
 2009: Dragon Age: Origins – Taliesen, Alarith, Frandlin Ivo, Oskias, bl.a.
 2010: Mass Effect 2 – Kenn, Officer Tammert, Captain Gavorn, bl.a.
 2011: Dragon Age II – Fenris, Paxley, Temmerin, Liam, Tethras Garen, Samson
 2012: World of Warcraft: Mists of Pandaria – Lor'themar Theron
 2013: Starcraft II: Heart of the Swarm – Dominion Marine
 2014: Diablo III: Reaper of Souls – Crusader (Male), bl.a.
 2014: The Elder Scrolls Online – Male Altmer #3, Male Dunmer #3
 2014: Wolfenstein: The New Order – Fergus Reid
 2014: Dragon Age: Inquisition – Samson
 2018: World of Warcraft: Battle for Azeroth – Brother Pike

Referencer

Eksterne henvisninger 

 

Tv-skuespillere fra England
Teaterskuespillere fra England
Sangere fra England
Stemmeskuespillere
Renaud Camus

Jean Renaud Gabriel Camus (født 10. august 1946 i Chamalières, Frankrig) er en fransk politolog, forfatter, nationalist og konspirationsteoretiker, der med udgangspunkt i begrebet "befolkningsudskiftning" argumenterer for, at en global elite kæmper for at udskifte de europæiske folkeslag med ikke-europæiske folkeslag. Camus regnes både i Frankrig og andre steder for en af de mest indflydelsesrige tænkere på den yderliggående højrefløj.

Camus har studeret filosofi og jura og underviste i 1971-72 i fransk litteratur ved New York University og Hendrix College i Arkansas.
Han blev oprindelig kendt i franske litterære kredse som romanforfatter og en pioner inden for homoseksuel litteratur. Bogen Tricks fra 1968 om hans seksuelle erfaringer er hans mest oversatte værk. Som ung var han medlem af det franske socialdemokrati, Parti Socialiste, men stiftede i 2002 sit eget parti med navnet "Parti de l’In-nocence", der gik ind for et stop for al indvandring til Frankrig og for at sende indvandrere og deres familier tilbage til oprindelseslandet.

Teorien om "befolkningsudskiftning" eller ”den store udskiftning” stammer fra et værk af Camus fra 2012 (Le Grand Replacement). Teorien bygger på et pessimistisk verdenssyn, hvor der argumenteres for, at den vestlige kultur og etnicitet er eksistentielt truet af ikke blot indvandringen, men også af den vestlige kulturs egen kulturelle fordærv.

Begrebets anvendelse i Danmark og udlandet 
I Danmark er begrebet "befolkningsudskiftning" blevet anvendt af Morten Uhrskov Jensen i hans bøger og blogs, efter at han læste en artikel i Weekendavisen om Camus.

Rasmus Paludan har også anvendt begrebet i sine YouTube-videoer og i en partilederdebat i forbindelse med Folketingsvalget 2019. Herudover er begrebet blandt andet blevet brugt af den højreekstreme, men ikke-voldelige bevægelse, Generation Identitær.
Gerningsmanden bag Moskéangrebet i Christchurch, Brenton Tarrant, udsendte manifestet 'Den store Udskiftning' inden han dræbte 51 muslimer. Også den anklagede ved masseskyderiet i El Paso i Texas i august 2019 henviste til "den store udskiftning".

Henrik Toft Jensen, lektor emeritus og demografiforsker ved Roskilde Universitet, og Brian Arly Jacobsen, religionssociolog og lektor ved Københavns Universitet, afviser begge konspirationsteorien om befolkningsudskiftning. Ifølge Brian Arly Jacobsen vil det bl.a. kræve en hel række dramatiske og urealistiske demografiske ændringer, før sådan en udvikling ville kunne finde sted, og desuden er der ikke politisk flertal i hverken Danmark eller i Europa for at åbne op for indvandring fra de muslimske lande.

Referencer 

Personer fra Frankrig
Franskmænd i 1900-tallet
Franskmænd i 2000-tallet
André Comte-Sponville

Andre Comte-Sponville er en fransk filosof, der er født den 12. marts 1952.

Han er især kendt for at ville overvinde den traditionelle ateismes materialisme. I den forbindelse har han fremført en spirituel ateisme. Denne kom især til udtryk med bogen L'esprit de l'athéisme fra 2006.

Bibliografi 
 Traité du désespoir et de la béatitude(2 volumes, 1984-1988)
 Une éducation philosophique (1989)
 L'amour la solitude (1992)
 Petit Traité des Grandes Vertus (A Small Treatise on the Great Virtues or A Short Treatise on the Great Virtues) (1995), Translated into English by Catherine Temerson, Vintage, 2003, 
 Valeur et vérité (Etudes cyniques)(1995),
 Impromptus (1996)
 La sagesse des Modernes, written with Luc Ferry
 L'être temps (1999)
 Présentation de la philosophie(2000) Translation:(The Little Book of Philosophy) (2005), Translated into English by Frank Wynne, Vintage, 2005, 
 Le bonheur, désespérément (2000)
 Le capitalisme est-il moral? (2004)
 L'esprit de l'athéisme (2006) Translation: The Book of Atheist Spirituality, Bantam (2009) 
 Le miel et l'absinthe : Poésie et philosophie chez Lucrèce (2008)
 Le tragique de la décision médicale : La mort d'un enfant ou la naissance de l'absurde with Denis Devictor (2008)

Referencer 

Filosoffer fra Frankrig
Ryu Eun-hee

Ryu Eun-hee (født 24. februar 1990 i Incheon, Sydkorea) er en kvindelig sydkoreansk håndboldspiller som spiller for Paris 92 og Sydkoreas kvindehåndboldlandshold.

Hun blev i 2019 sydkoreanske mester med Busan BISCO, både i grundspillet og slutspillet. I Sommeren 2019, skiftede hun til den franske topklub Paris 92.

Karriere 
Hun gjorde sig første gang opmærksom i 2005, da hun første gang blev indkaldt til det sydkoreanske A-landshold, i en alder af 15 år, og fik hendes første slutrunde ved VM 2009 i Kina, hvor holdet sluttede på sjetteplads. 

Ryu deltog også ved U/19-VM 2010 i Sydkorea, som en del af det sydkoreanske U/19-landshold. Med holdet nåede de semifinalen. Hun blev den tredjemest scorende spiller, ved U-mesterskabet i 2010, med i alt 63 mål. 

Hendes første store slutrunde, var ved Sommer-OL 2012 i London. Ved Sommer-OL 2012, blev hun igen den tredjemest scorende spiller med 43 mål i 8 kampe. Det sydkoreanske hold, endte på en fjerdeplads ved OL-turneringen, efter at man blev slået af  31–29 i dobbelt overtid i bronzekampe. Hun deltog igen ved Sommer-OL 2016 i Rio de Janeiro, hvor  sluttede på en skuffende 10. plads.

Hun var også med til at vinde guld ved Asienmesterskabet i 2018 i Japan, efter finalesejr over , med cifrene 30-25.

Hun deltog ved VM 2019 i Japan, hvor  endte på 11. plads. Igennem turneringen nåede hun at score 69 mål og 31 assists i 8 kampe, hvor hun blev den næstmest scorende spiller ved turneringen.

Referencer

Eksterne henvisninger 

Håndboldspillere fra Sydkorea
Håndboldspillere fra Paris 92
Håndboldspillere ved sommer-OL 2020
Årets Nytårstorsk

Årets nytårstorsk er en pris, som uddeles af Ekstra Bladet til den person der har dummet sig mest i det forgangne år, udvalgt af bladets læsere. Prisen er uddelt siden 1977. Den der har vundet prisen flest gange er Uffe Ellemann-Jensen, der har hevet torsken hjem 5 gange. Derimod har Lars Løkke Rasmussen været nomineret oftest, nemlig 10 gange pr. 2019.

Foruden torsken, får vinderen også to flasker brændevin, samt en karikaturtegning udført af Morten Ingemann.

Vindere 

Gentagende vindere

Referencer 

Hædersbevisninger fra Danmark
Ekstra Bladet
Etableret i 1977
Stockton (Californien)

Stockton er en by i den centrale del af staten Californien i USA. Stockton har  indbyggere, og er dermed den 13. største by i staten Californien.

Referencer

Eksterne henvisninger 

Byer i Californien
Glucosamin

Glucosamin er et aminosukker og en fremtrædende forløber i den biokemiske syntese af glycosylerede proteiner og lipider. Glucosamin er en del af strukturen af polysacchariderne, chitosan og chitin. Glucosamin er en af de mest almindelige monosaccharider.

Kulhydrater
Aminer
Store Jyndevad

Store Jyndevad er en landsby, der ligger i Burkal Sogn mellem byerne Tønder og Tinglev.

Der er et vandrehjem ved krydset i den vestlige ende af byen.

DMI har siden 1920 haft en målestation af samme navn i nærheden (ved Broderup i 15 meters højde, 54°54′N 9°08′Ø ), som ofte sætter rekord for en sommerdag hvis vinden kommer fra syd eller sydøst.

Referencer

Eksterne henvisninger 
 Aabenraa Kommune

Byer i Aabenraa Kommune
Alita: Battle Angel

Alita: Battle Angel er en amerikansk science-fiction film fra 2019, instrueret af Robert Rodriguez.

Den er baseret på den japanske manga Battle Angel Alita, af Yukito Kishiro.

Handling 

I en fremtidsby bliver den kvindelige cyborg Alita (Rosa Salazar) dusørjæger efter at være blevet reddet fra skrotning af professor Dyson Ido (Christoph Waltz), som omprogrammerer hende. Samtidig har hun ingen hukommelse, og snart begynder Alitas mystiske fortid at indhente hende.

Medvirkende 

 Rosa Salazar som Alita
 Christoph Waltz som Dr. Dyson Ido
 Keean Johnson som Hugo
 Mahershala Ali som Vector
 Jennifer Connelly som Chiren
 Ed Skrein som Zapan
 Jackie Earle Haley som Grewishka
 Jorge Lendeborg Jr. som Tanji
 Eiza González som Nyssiana
 Edward Norton som Nova

Referencer

Eksterne henvisninger 
 
 Alita: Battle Angel på Kino.dk

Amerikanske film fra 2019
Science fiction-film fra USA
Film baseret på tegneserier
Film instrueret af Robert Rodriguez
Engelsksprogede film
Shinichiro Tomonaga

, normalt citeret soms Sin-Itiro Tomonaga, var en japansk fysiker, der havde stor indflydelse på udviklingen af kvanteelektrodynamik. Han modtog nobelprisen i fysik i 1965 sammen med Richard Feynman og Julian Schwinger for dette arbejde.

Udvalgt bibliografi

bøger

Artikler 

 Tomonaga, S. "On a Relativistically Invariant Formulation of the Quantum Theory of Wave Fields." Prog. Theor. Phys. 1, 27–42 (1946).
 Koba, Z., Tati, T. and Tomonaga, S. "On a Relativistically Invariant Formulation of the Quantum Theory of Wave Fields. II." Prog. Theor. Phys. 2, 101–116 (1947).
 Koba, Z., Tati, T. and Tomonaga, S. "On a Relativistically Invariant Formulation of the Quantum Theory of Wave Fields. III." Prog. Theor. Phys. 2, 198–208 (1947).
 Kanesawa, S. and Tomonaga, S. "On a Relativistically Invariant Formulation of the Quantum Theory of Wave Fields. IV." Prog. Theor. Phys. 3, 1–13 (1948).
 Kanesawa, S. and Tomonaga, S. "On a Relativistically Invariant Formulation of the Quantum Theory of Wave Fields. V." Prog. Theor. Phys. 3, 101–113 (1948).
 Koba, Z. and Tomonaga, S. "On Radiation Reactions in Collision Processes. I." Prog. Theor. Phys. 3, 290–303 (1948).
 Tomonaga, S. and Oppenheimer, J. R. "On Infinite Field Reactions in Quantum Field Theory." Phys. Rev. 74, 224–225 (1948).

Referencer

Eksterne henvisninger 

Fysikere fra Japan
Nobelprismodtagere i fysik
Nobelprismodtagere fra Japan
Julian Schwinger

Julian Seymour Schwinger (født 12. februar 1918, død 16 juli 1994) var en amerikansk teoretisk fysiker, der modtog nobelprisen i fysik i 1965 sammen med Shinichiro Tomonaga og Richard P. Feynman for deres arbejde med kvanteelektrodynamik, hvor Schwinger var med til at udvikle en relativistisk konstant perturbationteori. Han var professor i fysik på adskillige universiteter.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Alfred Kastler

Alfred Kastler (3. maj 1902 - 7. januar 1984) var en fransk fysiker. Han modtog nobelprisen i fysik i 1966 "for opdagelsen af og udviklen af optiske metoder til at undersøge Hertzianresonans i atomer.".

Referencer

Eksterne henvisninger 

Fysikere fra Frankrig
Nobelprismodtagere i fysik
Nobelprismodtagere fra Frankrig
Luis Alvarez

Luis Walter Alvarez (13. juni 1911 - 1. september 1988) var en amerikansk eksperimentel fysiker, opfinder og professor. Han modtog nobelprisen i fysik i 1967 for udviklingen af hydrogen bobbelkammeret, der muliggjorde opdagelse af resonansstadier i partikelfysik. American Journal of Physics kommenterede at "Luis Alvarez var en af de bedste og mest produktive eksperimentelle fysikere i 1900-tallet."

Alvarez var medlem af JASON Defense Advisory Group, Bohemian Club og det Republikanske parti. Alvarez var vejleder for astrofysikeren Richard Muller.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Šaštín-Stráže

Šaštín-Stráže er en by i det vestlige Slovakiet. Byen ligger i regionen Trnava. Den ligger kun 70 kilometer fra den slovakiske hovedstad Bratislava. Byen har et areal på 41,95 km² og en befolkning på  indbyggere.

Referencer

Eksterne links 
 

Byer i Slovakiet
Louis Néel

Louis Eugène Félix Néel ForMemRS (22. november 1904 – 17. november 2000) var en fransk fysiker fra Lyon. Han modtog nobelprisen i fysik i 1970 sammen med Hannes Alfvén for sit arbejde med magnetiske egenskaber i faste stoffer.

Referencer

Eksterne henvisninger 

Fysikere fra Frankrig
Nobelprismodtagere i fysik
Nobelprismodtagere fra Frankrig
Robert Schrieffer

John Robert Schrieffer (31. maj 1931 - 27. juli 2019) var en amerikansk fysiker, der modtog nobelprisen i fysik sammen med John Bardeen og Leon Cooper for at udvikle BCS teori, der var den første succesfulde kvanteteori for superledere. I 2005 faldt Schrieffer i søvn mens han kørte bil, og han modtog en fængselsdom på 2 år for at have dræbt én og kørt syv personer ned.

Referencer

Eksterne henvisninger 

Fysikere fra USA

Nobelprismodtagere i fysik
Nobelprismodtagere fra USA
Leon Cooper

Leon N Cooper (født 28. februar 1930) er en amerikansk fysiker. Han modtog nobelprisen i fysik i 1972 sammen med John Bardeen og John Robert Schrieffer for at udvikle BCS teori, som beskriver superledere. Han har også lagt navn til Cooper-par, og han har været med til at udviklet BCM teori til synaptisk plasticitet.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Brian D. Josephson

Brian David Josephson FRS (født 4. januar 1940) er en walisisk teoretisk fysiker og professor emeritus på University of Cambridge. Han er bedst kendt for sit pionerarbejdet med superlederr og kvantemekanisk tunnelering. Han modtog nobelprisen i fysik i 1973 for sin forudsigelse af Josephson-effekten, som han fremsatte som 22-årig studerende på Cambridge University i 1922. Josephson er den eneste waliser, der har modtaget nobelprisen i fysik. Han modtog prisen sammen med fysikerne Leo Esaki og Ivar Giaever, der sammen fik prisen for deres arbejdet for kvantemekanisk tunnelering.

Referencer

Eksterne henvisninger 

Fysikere fra Storbritannien
Nobelprismodtagere i fysik
Nobelprismodtagere fra Storbritannien
Martin Ryle

Sir Martin Ryle FRS (født 27. september 1918, død 1. oktober 1984) var en engelsk radioastronom, som udviklede revolutionerende radioteleskop-systemer og brugte dem til nøjagtigt at lokalisere og kortlægge svage radiokilder.

I 1946 blev Ryle og Derek Vonberg de første personer, som udgav interferometriske astronomiske målinger med radiobølgelængder. Med forbedret udstyr observerede Ryle de mest fjerntliggende galakser i universet, der var kendt på dette tidspunkt. Han var den første professor i Radio Astronomy at the University of Cambridge, og den grundlæggende direktør for Mullard Radio Astronomy Observatory. Han var Astronomer Royal fra 1972 til 1982. Ryle og Antony Hewish modtog nobelprisen i fysik i 1974, hvilket var den første nobelpris, der blev givet for astronomisk forskning. I 1970'erne begyndte Ryle en større del af sin på sociologiske og politiske emner end astronomi, da han mente, at dette var vigtigere.

Referencer

Eksterne henvisninger 

Fysikere fra Storbritannien
Nobelprismodtagere i fysik
Nobelprismodtagere fra Storbritannien
Modtagere af Royal Medal
Borup (Gørløse Sogn)

Borup er en bebyggelse i Gørløse Sogn.

Historie 
Borup bestod i 1682 af fire gårde og to huse uden jord. Det samlede dyrkede areal udgjorde 202,7 tønder land skyldsat til 62,69 tønder hartkorn. Dyrkningsformen var trevangsbrug.

Borup havde uforandret fire gårde, da landsbyen blev udskiftet og en enkelt gård blev udflyttet.

Teglværk og trinbræt 

Ved Borup blev i 1898 oprettet et stort teglværk, hvilket fik betydning i forbindelse med Frederiksværkbanen, idet et sidespor til Borup Teglværk blev oprettet allerede i 1898, mens Borupgård Trinbræt blev oprettet år 1900. Da Frederiksværkbanens forløb blev omlagt omkring 1950, blev der oprettet både et nyt trinbræt og et nyt sidespor til teglværket. Trinbrættet blev nedlagt 11. januar 2009.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Nicolai Jonge: Danmarksbeskrivelse, 1777
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Byer i Hillerød Kommune
James Rainwater

Leo James Rainwater (9. december 1917 – 31. december 1986) var en amerikansk fysiker, der modtog nobelprisen i kemi sammen med Aage Bohr og Ben Roy Mottelson, for sit arbejde med at fastlægge de asymmetriske former på visse atomkerner.

Under anden verdenskrig arbejdede han på Manhattan Project, der udviklede den første atombombe. I 1949 begyndte han at udvikle sin teori om, at ikke alle atomkerne var sfæriske, hvilket modsagde den gængse opfattelse på dette tidspunkt. Hans ideer blev senere testet og bekræftet af Aage Bohr og Ben Mottelsons eksperimenter. Han bidrog også med den videnskabelige undersøgelse af røntgenstråling og deltog i United States Atomic Energy Commission og marine forskningsprojekter.

Rainwater blev ansat på Columbia University i 1946 og blev udnævnt som professor i 1952. Han fik stillingen som Pupin Professor of Physics i 1982. Han modtog Ernest Orlando Lawrence Award for fysik i 1963 og nobelprisen i fysik "for opdagelsen af forbindelsen mellem kollektiv bevægelse og partikelbevægelse i atomkerner og udviklingen af teorien for strukturen i atomkerner baseret på denne forbindelse".

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Hjortesvin

Hjortesvin er en slægt, Babyrousa, i svinefamilien, der findes i Wallacea eller specifikt de indonesiske øer Sulawesi, Togian, Sula og Buru.

Referencer 

Svinefamilien
Inter Milan (kvinder)

Football Club Internazionale Milano S.p.A., også kendt som Inter eller med det kommersielle navn Inter Women er en fodboldklub fra Milano, Italien, den kvindelige afdeling af herrernes FC Internazionale Milano professionelle fodboldklub.

Historie 
Før 2018–19 sæsonen, havde Inter kun ungdomshold på kvindesiden. Den 23. oktober 2018 overtog klubben sportsrettighederne fra A.S.D. Femminile Inter Milano.

I Inter's første sæson, spillede de i kvindernes Serie B i 2018-19. Inter vandt oprykning til Serie A efter en sæson, hvor holdet fik 64 points og vandt alle kampe bortset fra en, som de spillede uafgjort.

Truppen 
.

Referencer 

Kvindefodboldklubber i Italien
Fodbold i Italien
Etableret i 2018
Eckhart Tolle

Eckhart Tolle er en verdenskendt spirituel lærer og bestseller-forfatter, der er født i Tyskland den 16. februar 1948.

The New York Times kaldte i 2008 Tolle for den mest populære spirituelle forfatter i USA.

Tolle tilhører ikke nogen religion men er inspireret af forskellige spirituelle kilder. En del af hans bøger er oversat til dansk. Hans bog Nuets kraft har solgt mere end 5 millioner verden over. Bogen har solgt mere end 80.000 eksemplarer i Danmark.

Tolles tilgang handler meget om at udvikle evnen til at kunne leve i nuet.

Bøger på engelsk 

 The Power of Now: A Guide to Spiritual Enlightenment, Namaste Publishing, 1997
 Practicing the Power of Now: Essential Teachings, Meditations, and Exercises from The Power of Now, New World Library, October 10, 2001  (HC)
 Stillness Speaks: Whispers of Now, New World Library, August 2003 
 A New Earth: Awakening to Your Life's Purpose, Dutton, October 11, 2005 
 Milton's Secret: An Adventure of Discovery through Then, When, and The Power of Now, Hampton Roads, 2008 
 Oneness With All Life: Inspirational Selections from A New Earth, Penguin Group, November 2008
 Guardians of Being, New World Library, October 2009

Bøger på dansk 
 Nuets kraft. Borgen 2004
 Lev i nuets kraft. Borgen 2004
 Stilhedens budskab. Borgen Forlag, 2004
 En ny jord. Borgen 2005

Kilder og henvisninger 

Forfattere fra Tyskland
Burton Richter

Burton Richter (født 2. marts 1931, død 18. juli 2018) var en amerikansk fysiker. Han ledede Stanford Linear Accelerator Center (SLAC) som var med til at opdage J/ψ meson i 1974, sammen med Brookhaven National Laboratory (BNL) som blev ledet Samuel Ting. Ting og Richter modtog sammen nobelprisen i fysik i 1976. Denne opdagelse var en del af novemberrevolutionen i partikelfysik. Richter ledede SLAC fra 1984 til 1999.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Samuel C.C. Ting

Samuel Chao Chung Ting (, født 27. januar 1936) er en amerikansk fysiker. Han modtog nobelprisen i fysik i 1976 sammen med Burton Richter fra Stanford Linear Accelerator Center, for opdagelsen af den subatomare partikel J/ψ meson, mens han arbejdede på Brookhaven National Laboratory. Han er medgrundlægger og primær efterforsker for det internationale Alpha Magnetic Spectrometer-eksperiment til over $2 mia., der blev installeret på Den Internationale Rumstation den 19. maj 2011.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Tony Jay

Tony Jay (født 2. februar 1933 i London, død 13. august 2006 i Los Angeles) var en britisk-amerikansk skuespiller, stemmelægger og sanger.

Foruden at have lagt stemmen til figurer i en lang række film og tv-serier, lagde han også stemmen til en række spilfigurer bl.a. Elder God i Legacy of Kain-serien.

Udvalgt filmografi

Film 
1981: Time Bandits – Supreme Being, stemme
1991: Skønheden og udyret – Dr. Grumme, stemme
1996: Klokkeren fra Notre Dame – Frollo, stemme
2002: Skatteplaneten – Fortæller
2003: Junglebogen 2 – Shere Khan, stemme

Tv-serier 
1994–96: Teenage Mutant Ninja Turtles – Lord Dregg, stemme
1990–91: Luftens Helte – Mr. Shere Khan, stemme

Udvalgte computerspil 
1999: Legacy of Kain: Soul Reaver – Elder God
1999: Planescape: Torment – The Transcendent One
2000: Forgotten Realms: Icewind Dale – Kresselack
2001: Soul Reaver 2 – Elder God
2003: Legacy of Kain: Defiance – Elder God
2004: Fallout: Brotherhood of Steel – Attis, fortæller

Referencer

Eksterne henvisninger 
 

Filmskuespillere fra England
Tv-skuespillere fra England
Stemmeskuespillere
Sangere fra England
John H. van Vleck

John Hasbrouck Van Vleck (13. marts 1899 - 27. oktober 1980) var en amerikansk fysiker og matematiker. Han modtog nobelprisen i fysik i 1977 sammen med Philip Warren Anderson og Nevill Francis Mott for sine bidrag til forståelsen af, hvordan elektroner opfører sig i magnetiske faste stoffer.

Referencer

Eksterne henvisninger 

Fysikere fra USA
Matematikere fra USA
Nobelprismodtagere i fysik
Nobelprismodtagere fra USA
Bjugnfjorden

Bjugnfjorden er en kort og bred fjord på ydersiden af halvøen Fosen, i Bjugn  kommune i Trøndelag  fylke i Norge. Fra fjordbunden i Bjugn til mundingen mellem Nes og Uthaug (i Ørland) er der ca. 14 kilometer. Ud for ligger Kjeungskjær fyr.

Øen Bjugnholmen er ikke længere beboet. På sydsiden af fjorden ligger bebyggelserne Døsvik, Ervika, Tinbod og Klakken; på nordsiden Mebostad, museet Mølnargården, Brandvika og Tønnøl.

Bjugnfjorden er kendt for et godt sildefiskeri, og Bjugn kirke blev bygget  i Tinbod  på sydsiden af fjorden for at betjene fiskerbefolkningen.

Kilder og henvisninger 

Fjorde i Trøndelag

Bjugn
Ørland